CELEX: 32018R0266
Language: fi
Date: 2018-02-19 00:00:00
Title: Komission täytäntöönpanoasetus (EU) 2018/266, annettu 19 päivänä helmikuuta 2018, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Thym de Provence” (SMM))

23.2.2018   
            
            
               FI
            
            
               Euroopan unionin virallinen lehti
            
            
               L 51/6
            
         KOMISSION TÄYTÄNTÖÖNPANOASETUS (EU) 2018/266,
   annettu 19 päivänä helmikuuta 2018,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Thym de Provence” (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 3 kohdan a alakohdan,
   sekä katsoo seuraavaa:
   
               (1)
            
            
               Ranskan hakemus nimityksen ”Thym de Provence” rekisteröimiseksi suojattuna maantieteellisenä merkintänä (SMM) julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.
            
         
               (2)
            
            
               Komissio sai 9 päivänä kesäkuuta 2017 vastaväiteilmoituksen ja perustellun vastaväitteen Saksalta. Komissio lähetti 22 päivänä kesäkuuta 2017 Saksan lähettämän vastaväiteilmoituksen ja perustellun vastaväitteen Ranskalle.
            
         
               (3)
            
            
               Saksa vastusti nimen ”Thym de Provence” rekisteröimistä, koska se kyseenalaistaisi nimen ”Herbes de Provence” (saksaksi ”Kräuter der Provence”) käytön. Viimeksi mainittua nimeä käytetään yleisesti mausteiden valmistuksessa kuvaamaan tietyntyyppistä yrttimausteseosta, joka tavallisesti sisältää erilaisina yhdistelminä muun muassa rosmariinia, oreganoa, timjamia, salviaa ja laventelia sekä lisäksi laakerinlehteä ja muita mausteita, kuten muskottipähkinää ja mausteneilikkaa. Samalla, kun nimellä ”Herbes de Provence” kutsuttu yrttimausteseos sisältää tyypillisiä Provencen yrttejä, se sisältää myös sellaisia mausteita, jotka eivät ole tyypillisiä Provencen alueelle, kuten laakerinlehteä ja muskottipähkinää. Lisäksi Herbes de Provence valmistetaan yrteistä, jotka eivät välttämättä ole peräisin Provencesta. Sen vuoksi nimen ”Thym de Provence” rekisteröinti mahdollisesti kyseenalaistaisi koko yrtti- ja mausteseoksen markkinoinnin nimellä ”Herbes de Provence”.
            
         
               (4)
            
            
               Koska komissio katsoi, että vastaväite voitiin ottaa käsiteltäväksi, se kehotti 1 päivänä elokuuta 2017 päivätyllä kirjeellä Ranskaa ja Saksaa neuvottelemaan kolmen kuukauden ajan ja pyrkimään sopimukseen omia sisäisiä menettelyjään noudattaen.
            
         
               (5)
            
            
               Osapuolet pääsivät sopimukseen. Ranska ilmoitti sopimuksen tulokset komissiolle 6 päivänä marraskuuta 2017.
            
         
               (6)
            
            
               Ranska ja Saksa sopivat, että myös nimityksen ”Thym de Provence” SMM:nä rekisteröimisen jälkeen olisi sallittava nimen ”Herbes de Provence”, sen käännösversiot mukaan lukien, käyttö unionissa edellyttäen, että unionin oikeusjärjestyksessä sovellettavia periaatteita ja sääntöjä noudatetaan.
            
         
               (7)
            
            
               Koska Ranskan ja Saksan välinen sopimus on asetuksen (EU) N:o 1151/2012 säännösten ja unionin lainsäädännön mukainen, sen sisältö olisi otettava huomioon.
            
         
               (8)
            
            
               Edellä esitetyn perusteella nimi ”Thym de Provence” olisi lisättävä suojattujen alkuperänimitysten ja suojattujen maantieteellisten merkintöjen rekisteriin,
            
         ON HYVÄKSYNYT TÄMÄN ASETUKSEN:
   1 artikla
   Rekisteröidään nimi ”Thym de Provence” (SMM).
   Ensimmäisessä kohdassa mainittu nimi viittaa komission täytäntöönpanoasetuksen (EU) N:o 668/2014 (3) liitteessä XI mainitun luokan 1.8 ”Muut liitteeseen I kuuluvat tuotteet (mausteet jne.)” tuotteeseen.
   2 artikla
   Nimeä ”Herbes de Provence” ja sen käännösversioita voidaan edelleen käyttää markkinoilla unionissa edellyttäen, että unionin oikeusjärjestyksessä sovellettavia periaatteita ja sääntöjä noudatetaan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä helmikuuta 2018.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 343, 14.12.2012, s. 1.
   
      (2)  EUVL C 92, 24.3.2017, s. 14.
   
      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).